section_heading: 2018. – 2019.: Proboj u glavnu struju
paragraph_text: Robert Christgau izjavio je: "Micanje 'Old Town Roada' s ljestvice za country čini mi se jednostavno rasističkim; radijske postaje specijalizirane za country i dalje su rasističke bez obzira na to što dio prostora na eteru posvećuju [glazbenicima kao što su] Darius Rucker i Kane Brown."<ref> Drugi je Billboardov glasnogovornik mrežnom mjestu Genius poručio: "Billboardova odluka kojom je maknuo pjesmu s ljestvice za country nema nikakve veze s rasom glazbenika." Iako je pjesma maknuta s glavne ljestvice za country-pjesme, svejedno se pojavila na 53. mjestu Billboardove ljestvice Country Airplay, na kojoj se potom popela do 50. mjesta.<ref> Predsjednik Sony Music Nashvillea Randy Goodman Billboardu je potom poručio da je njegov tim počeo testirati pjesmu na određenim radijskim tržištima za country; dodao je da bi "bio propust ne uzeti je u obzir". U svibnju 2019. ponovno je došlo do problema s rasizmom u kulturi countryja kad je tvrtka Wrangler najavila kolekciju "Lil Nas X", nakon čega su određeni kupci prijetili bojkotom.<ref> Mediji su također istaknuli da pjesma skreće pozornost na povijesno kulturno brisanje Afroamerikanaca iz countryja i doba Divljeg zapada.